Addysg, Cymru RHAN 1 Cyffredinol Enwi, cychwyn a chymhwyso 1 1 Enw’r Rheoliadau hyn yw Rheoliadau Addysg (Dirymu Trefniadau Asesu yn y Cwricwlwm Cenedlaethol a Diwygiadau Amrywiol) (Cymru) 2022. 2 Daw’r Rheoliadau hyn i rym ar 30 Mai 2022. 3 Mae’r Rheoliadau hyn yn gymwys o ran Cymru. Dehongli 2 Yn y Rheoliadau hyn— ystyr “blwyddyn 1” (“ year 1 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 6 oed ynddi; ystyr “blwyddyn 2” (“ year 2 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 7 oed ynddi; ystyr “blwyddyn 3” (“ year 3 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 8 oed ynddi; ystyr “blwyddyn 4” (“ year 4 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 9 oed ynddi; ystyr “blwyddyn 5” (“ year 5 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 10 oed ynddi; ystyr “blwyddyn 6” (“ year 6 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 11 oed ynddi; ystyr “blwyddyn 7” (“ year 7 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 12 oed ynddi; ystyr “blwyddyn 8” (“ year 8 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 13 oed ynddi; ystyr “blwyddyn 9” (“ year 9 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 14 oed ynddi; ystyr “blwyddyn derbyn” (“ reception year ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 5 oed ynddi; ystyr “blwyddyn meithrin” (“ nursery year ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 4 oed ynddi; mae i “blwyddyn ysgol” yr ystyr a roddir i “school year” yn adran 579(1) o Ddeddf 1996; ystyr “Deddf 1996” (“ the 1996 Act ”) yw Deddf Addysg 1996; ystyr “Deddf 2021” (“ the 2021 Act ”) yw Deddf Cwricwlwm ac Asesu (Cymru) 2021 ; mae i “disgybl” yr ystyr a roddir i “pupil” yn adran 3 o Ddeddf 1996 ; mae i “dosbarth” (“ class ”) yr ystyr a roddir iddo yn adran 82(1) o Ddeddf 2021; mae i “ysgol arbennig” yr ystyr a roddir i “special school” yn adran 337(2) o Ddeddf 1996 . RHAN 2 Dirymu, Datgymhwyso a Darpariaeth Drosiannol Gorchymyn y Cwricwlwm Cenedlaethol (Trefniadau Asesu Cyfnod Allweddol 2) (Cymru) 2004 3 Mae Gorchymyn y Cwricwlwm Cenedlaethol (Trefniadau Asesu Cyfnod Allweddol 2) (Cymru) 2004 wedi ei ddirymu. Gorchymyn y Cwricwlwm Cenedlaethol (Trefniadau Asesu Cyfnod Allweddol 3) (Cymru) 2005 4 1 Nid yw Gorchymyn y Cwricwlwm Cenedlaethol (Trefniadau Asesu Cyfnod Allweddol 3) (Cymru) 2005 (“Gorchymyn 2005”) yn gymwys i ddisgyblion mewn ysgolion arbennig o’r flwyddyn ysgol 2021 i 2022. 2 Caiff y Gorchmynion a ganlyn eu dirymu ar 1 Medi 2024— a Gorchymyn 2005, a b Gorchymyn y Cwricwlwm Cenedlaethol (Diwygiadau i Drefniadau Asesu Cyfnod Allweddol 2 a Chyfnod Allweddol 3) (Cymru) 2011 . Gorchymyn Addysg (Y Cwricwlwm Cenedlaethol) (Trefniadau Asesu ar gyfer Darllen a Rhifedd) (Cymru) 2013 5 1 Mae Gorchymyn Addysg (Y Cwricwlwm Cenedlaethol) (Trefniadau Asesu ar gyfer Darllen a Rhifedd) (Cymru) 2013 (“Gorchymyn 2013”) i fod yn gymwys yn ddarostyngedig i’r darpariaethau trosiannol ym mharagraffau (2) i (5). 2 Mae’r darpariaethau trosiannol yn gymwys i ddisgyblion— a ym mlwyddyn 2, blwyddyn 3, blwyddyn 4, blwyddyn 5 a blwyddyn 6 o’r flwyddyn ysgol 2022 i 2023, b ym mlwyddyn 7 pan fo’r pennaeth a’r corff llywodraethu wedi mabwysiadu cwricwlwm perthnasol o dan Ran 2 o Ddeddf 2021, o’r flwyddyn ysgol 2022 i 2023, c ym mlwyddyn 7 nad ydynt ar 1 Medi 2022, o fewn is-baragraff (b), o’r flwyddyn ysgol 2023 i 2024, d ym mlwyddyn 8 o’r flwyddyn ysgol 2023 i 2024, ac e ym mlwyddyn 9 o’r flwyddyn ysgol 2024 i 2025. 3 Yn erthygl 2(1) o Orchymyn 2013— a mae’r diffiniadau o “y PDCCC”, “y PDCCS” ac “y PRhC” i’w darllen fel pe bai’r geiriau “Cwricwlwm Cenedlaethol” wedi eu hepgor, b mae’r diffiniadau a ganlyn i’w trin fel pe baent wedi eu hepgor— i “y ddogfen Gymraeg”, ii “rhaglen astudio Cymraeg”, a iii “rhaglen astudio Cymraeg ail iaith”, c yn lle’r diffiniad o “blwyddyn 2” rhodder— ystyr “blwyddyn 2” (“ year 2 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 7 oed ynddi; , d yn lle’r diffiniad o “blwyddyn 3” rhodder— ystyr “blwyddyn 3” (“ year 3 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 8 oed ynddi; , e yn lle’r diffiniad o “blwyddyn 4” rhodder— ystyr “blwyddyn 4” (“ year 4 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 9 oed ynddi; , f yn lle’r diffiniad o “blwyddyn 5” rhodder— ystyr “blwyddyn 5” (“ year 5 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 10 oed ynddi; , g yn lle’r diffiniad o “blwyddyn 6” rhodder— ystyr “blwyddyn 6” (“ year 6 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 11 oed ynddi; , h yn lle’r diffiniad o “blwyddyn 7” rhodder— ystyr “blwyddyn 7” (“ year 7 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 12 oed ynddi; , i yn lle’r diffiniad o “blwyddyn 8” rhodder— ystyr “blwyddyn 8” (“ year 8 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 13 oed ynddi , a j yn lle’r diffiniad o “blwyddyn 9” rhodder— ystyr “blwyddyn 9” (“ year 9 ”) yw’r flwyddyn ysgol y mae’r rhan fwyaf o’r disgyblion yn y dosbarth yn cyrraedd 14 oed ynddi; . 4 Yn lle erthygl 3(1) rhodder— 1 Yn ddarostyngedig i baragraff (4), mae’r erthygl hon yn gymwys i— a disgybl ym mlynyddoedd 4 i 9; a b disgybl ym mlynyddoedd 2 a 3 pan fo mwyafrif gwersi’r disgybl hwnnw, ym marn y pennaeth, yn cael eu haddysgu drwy gyfrwng y Saesneg. 5 Yn lle erthygl 4(1) rhodder— 1 Yn ddarostyngedig i baragraff (4), mae’r erthygl hon yn gymwys i ddisgybl ym mlynyddoedd 2 i 9 pan fo mwyafrif gwersi’r disgybl hwnnw, ym marn y pennaeth, yn cael eu haddysgu drwy gyfrwng y Gymraeg. 6 Caiff y Gorchmynion a ganlyn eu dirymu ar 1 Medi 2024— a Gorchymyn 2013; a b Gorchymyn Addysg (Y Cwricwlwm Cenedlaethol) (Trefniadau Asesu ar gyfer Darllen a Rhifedd) (Cymru) (Diwygio) 2018 . Gorchymyn y Cwricwlwm Cenedlaethol (Trefniadau Asesu ar gyfer y Cyfnod Sylfaen a’r Ail Gyfnod Allweddol a’r Trydydd Cyfnod Allweddol) (Cymru) 2014 6 1 Nid yw Gorchymyn y Cwricwlwm Cenedlaethol (Trefniadau Asesu ar gyfer y Cyfnod Sylfaen a’r Ail Gyfnod Allweddol a’r Trydydd Cyfnod Allweddol) (Cymru) 2014 (“Gorchymyn 2014”) yn gymwys o dan yr amgylchiadau a nodir ym mharagraff (2). 2 Nid yw Gorchymyn 2014 yn gymwys— a o’r flwyddyn ysgol 2022 i 2023 i blant a disgyblion— i yn y flwyddyn meithrin, ii yn y flwyddyn derbyn, a iii ym mlwyddyn 1, blwyddyn 2, blwyddyn 3, blwyddyn 4, blwyddyn 5 a blwyddyn 6, b o’r flwyddyn ysgol 2022 i 2023 i ddisgyblion ym mlwyddyn 7 pan fo’r pennaeth a’r corff llywodraethu wedi mabwysiadu cwricwlwm perthnasol o dan Ran 2 o Ddeddf 2021, ac c o’r flwyddyn ysgol 2023 i 2024 i ddisgyblion ym mlwyddyn 7 a blwyddyn 8. 3 Caiff Gorchymyn 2014 ei ddirymu ar 1 Medi 2024. Gorchymyn y Cwricwlwm Cenedlaethol (Cymedroli Trefniadau Asesu ar gyfer yr Ail Gyfnod Allweddol a’r Trydydd Cyfnod Allweddol) (Cymru) 2015 7 Caiff Gorchymyn y Cwricwlwm Cenedlaethol (Cymedroli Trefniadau Asesu ar gyfer yr Ail Gyfnod Allweddol a’r Trydydd Cyfnod Allweddol) (Cymru) 2015 ei ddirymu ar 30 Mai 2022. Gorchymyn y Cwricwlwm Cenedlaethol (Deilliannau Dymunol, Rhaglenni Addysg a Threfniadau Asesu Sylfaenol a Diwedd Cyfnod ar gyfer y Cyfnod Sylfaen) (Cymru) 2015 8 1 Yng Ngorchymyn y Cwricwlwm Cenedlaethol (Deilliannau Dymunol, Rhaglenni Addysg a Threfniadau Asesu Sylfaenol a Diwedd Cyfnod ar gyfer y Cyfnod Sylfaen) (Cymru) 2015 (“Gorchymyn 2015”) hepgorer Rhannau 3 a 4. 2 Caiff y Gorchmynion a ganlyn eu dirymu ar 1 Medi 2022— a Gorchymyn 2015, a b Gorchymyn y Cwricwlwm Cenedlaethol (Deilliannau Dymunol, Rhaglenni Addysg a Threfniadau Asesu Sylfaenol a Diwedd Cyfnod ar gyfer y Cyfnod Sylfaen) (Cymru) (Diwygio) 2016 . RHAN 3 Diwygiadau Canlyniadol ac Amrywiol Diwygio Rheoliadau Adroddiad Pennaeth i Rieni a Disgyblion sy’n Oedolion (Cymru) 2011 9 1 Mae Rheoliadau Adroddiad Pennaeth i Rieni a Disgyblion sy’n Oedolion (Cymru) 2011 wedi eu diwygio fel y nodir ym mharagraffau (2) i (4). 2 Yn rheoliad 2 yn lle’r diffiniad o “asesiadau statudol” rhodder— ystyr “asesiadau statudol” (“ statutory assessments ”) yw’r trefniadau asesu a bennir— yng Ngorchymyn y Cwricwlwm Cenedlaethol (Trefniadau Asesu Cyfnod Allweddol 3) (Cymru) 2005 ; yng Ngorchymyn Addysg (Y Cwricwlwm Cenedlaethol) (Trefniadau Asesu ar gyfer Darllen a Rhifedd) (Cymru) 2013 ; yng Ngorchymyn y Cwricwlwm Cenedlaethol (Trefniadau Asesu ar gyfer y Cyfnod Sylfaen a’r Ail Gyfnod Allweddol a’r Trydydd Cyfnod Allweddol) (Cymru) 2014 ; a yn Rhan 3 o Orchymyn y Cwricwlwm Cenedlaethol (Deilliannau Dymunol, Rhaglenni Addysg a Threfniadau Asesu Sylfaenol a Diwedd Cyfnod ar gyfer y Cyfnod Sylfaen) (Cymru) 2015 ar gyfer y flwyddyn ysgol 2021 i 2022 yn unig; . 3 Yn rheoliad 4A hepgorer paragraffau (a) a (b). 4 Yn yr Atodlen hepgorer paragraff 2 o Ran 1. Diwygio Rheoliadau Gwybodaeth am Berfformiad Ysgolion (Cymru) 2011 10 1 Mae Rheoliadau Gwybodaeth am Berfformiad Ysgolion (Cymru) 2011 wedi eu diwygio fel y nodir ym mharagraffau (2) i (3). 2 Yn rheoliad 2(1) yn lle’r diffiniad o “asesiadau statudol” rhodder— ystyr “asesiadau statudol” (“ statutory assessments ”) yw’r trefniadau asesu a bennir— yng Ngorchymyn y Cwricwlwm Cenedlaethol (Trefniadau Asesu Cyfnod Allweddol 3) (Cymru) 2005 ; yng Ngorchymyn Addysg (Y Cwricwlwm Cenedlaethol) (Trefniadau Asesu ar gyfer Darllen a Rhifedd) (Cymru) 2013 ; yng Ngorchymyn y Cwricwlwm Cenedlaethol (Trefniadau Asesu ar gyfer y Cyfnod Sylfaen a’r Ail Gyfnod Allweddol a’r Trydydd Cyfnod Allweddol) (Cymru) 2014 ; a yn Rhan 3 o Orchymyn y Cwricwlwm Cenedlaethol (Deilliannau Dymunol, Rhaglenni Addysg a Threfniadau Asesu Sylfaenol a Diwedd Cyfnod ar gyfer y Cyfnod Sylfaen) (Cymru) 2015 ar gyfer y flwyddyn ysgol 2021 i 2022 yn unig; . 3 Yn lle Atodlen 2 rhodder— ATODLEN 2 Darparu Gwybodaeth i Gyrff Llywodraethu, Awdurdodau Lleol a Gweinidogion Cymru: Canlyniadau’r Cyfnod Sylfaen a’r Cyfnodau Allweddol Rheoliadau 4, 5 a 6 1 Yn ddarostyngedig i baragraff 3, mewn cysylltiad â phob disgybl cofrestredig yn y cyfnod sylfaen, cyfnod allweddol dau a chyfnod allweddol tri, canlyniadau asesiadau statudol y disgybl. 2 Pan na fo rhai neu’r cyfan o’r canlyniadau a nodir ym mharagraff 1 ar gael— a a gafodd y disgybl ei esemptio rhag yr asesiadau statudol o dan adran 113 neu 114 o Ddeddf 2002; neu b a yw canlyniadau asesiadau statudol y disgybl heb fod ar gael am resymau ac eithrio esemptio’r disgybl o dan adran 113 neu 114 o Ddeddf 2002. 3 At ddibenion rheoliadau 5 a 6, nid yw paragraff 1 yn cynnwys canlyniadau Gorchymyn Addysg (Y Cwricwlwm Cenedlaethol) (Trefniadau Asesu ar gyfer Darllen a Rhifedd) (Cymru) 2013 . Diwygio Rheoliadau Gwybodaeth Ysgolion (Cymru) 2011 11 Yn rheoliad 5 o Reoliadau Gwybodaeth Ysgolion (Cymru) 2011 hepgorer paragraff (2)(c). Jeremy Miles Gweinidog y Gymraeg ac Addysg, un o Weinidogion Cymru